**“แบบบันทึกรายวิชาการออกแบบและการจัดการเรียนรู้ รหัส 102321”  
  
1.สิ่งที่ได้รับจากการเรียนรู้ในรายวิชานี้** สามารถนำทฤษฎีการเรียนรู้มาประยุกต์ใช้ในการจัดการเรียนการสอนและการจัดการชั้นเรียนให้เหมาะสมกับผู้เรียนได้ดียิ่งขึ้น รู้จักการวางแผนการสอนอย่างเป็นระบบทำให้ผู้เรียนได้พัฒนาความสามารถ  
ของตนได้อย่างเต็มประสิทธิภาพและเกิดการเรียนรู้ด้วยตนเอง ดิฉันได้สังเกตและรู้เท่าทันความคิดของตนเองได้ว่าดิฉันสามารถพัฒนาตนเองได้ดีหากอยู่ในสภาพการณ์ที่ผ่อนคลายและเป็นอิสระเนื่องจากอาจารย์ผู้สอนได้จัดบรรยากาศการเรียนที่ผ่อนคลายและเอื้อต่อการเรียนรู้และเน้นให้ผู้เรียนเป็นศูนย์กลางโดยอาจารย์ใช้วิธีการสอนแบบชี้แนะ และทำหน้าที่อำนวยความสะดวกในการเรียนให้แก่ผู้เรียนและการเรียนรู้ จะเน้นกระบวนการเป็นสำคัญ และสุดท้ายคือดิฉันคิดว่าดิฉันเรียนรู้ได้ดีตามแนวคิดทฤษฎีการเรียนรู้ของรอเจอร์(Rogers)  
  
**2.แง่คิด/ความรู้สึก/ความประทับใจที่มีต่อการเรียนหรือผู้สอนในรายวิชา** **แง่คิด** การจัดการเรียนการสอนในศตวรรษที่ 21 ควรเน้นผู้เรียนเป็นศูนย์กลางแห่งการเรียนรู้  
โดยครูผู้สอนเปรียบเสมือนโค้ชให้กับผู้เรียนโดยมีหน้าที่อำนวยความสะดวกและเอื้อต่อการเรียนรู้ให้แก่ศิษย์ “Teach less learn more ” ครูสอนน้อยลงผู้เรียนเรียนรู้ให้มาก ดังคำสอนที่ ดร.สิริรัตน์ นาคิน  
ได้กล่าวไว้ว่า “ครูไม่ได้ต้องการให้เธอสอนเก่ง แต่ครูต้องการให้เธอสอนเป็น”   
 **ความรู้สึก** รู้สึกดีและโชคดีที่ได้เรียนวิชานี้กับ ดร.สิริรัตน์ นาคิน  
 **ความประทับใจที่มีต่อการเรียนหรือผู้สอนในรายวิชา** ตอนแรกๆ ก็คิดว่าวิชานี้ยาก อาจารย์ต้องโหดมากแน่ๆเลย แต่พออาจารย์สอน อาจารย์ใจดี อาจารย์สอนได้ดีและเข้าใจง่าย อาจารย์มาสอนพร้อมกับรอยยิ้ม ☺ อาจารย์เป็นกันเอง ทำให้ห้องเรียนผ่อนคลาย ทำให้บรรยากาศในห้องเรียนดีผู้เรียนมีความสุขในการเรียนไปด้วย  
  
 **3.สิ่งที่ตนเองควรปรับปรุงหรือพัฒนาให้ดีขึ้น**  
 เมื่อดิฉันได้เรียนในรายวิชานี้แล้วดิฉันเชื่อว่าจะสามารถนำเทคนิคในการสอนและการวางแผนการสอนมาพัฒนาศักยภาพในการสอนของตัวเองให้ดียิ่งขึ้นเรื่อยๆ ต่อไป  
  
**4.ข้อเสนอแนะในรายวิชา/ผู้สอน** อยากให้อาจารย์มีเนื้อหาหรือเอกสารที่เกี่ยวข้องกับรายวิชามาประกอบในการเรียนเพิ่มเติม  
เพื่อส่งเสริมในการเรียนรู้และผู้เรียนสามารถกลับไปทบทวนเนื้อหาได้ด้วยตนเอง เพื่อเป็นประโยชน์ในการทำแบบทดสอบ และเพิ่มผลสัมฤทธิ์ทางการเรียนให้กับผู้เรียน